Seiji Ozawa

Seidžis Ozava (; 1935 m. rugsėjo 1 d. – 2024 m. vasario 6 d.) – japonų dirigentas.

 Biografija 
Gimė 1935 m. rugsėjo 1 d. Šenjange, Kinijoje (tuometinėje Japonijos valdomoje Mandžuko valstybėje). Nuo vaikystės buvo linkęs į muziką, mokėsi groti pianinu, bet dėl paauglystėje patirtos rankų traumos persikvalifikavo į dirigavimą. 1959 m. laimėjo pirmąjį tarptautinį dirigentų konkursą Bezansone, Prancūzijoje. Vėliau mokėsi JAV, buvo Charles Munch mokinys. 1964–1968 m. vadovavo Čikagos Ravinijos muzikos festivaliui. 1965–1969 m. vadovavo Toronto, 1970–1976 m. – San Fransisko, 1973–2002 m. – Bostono orkestrams. Per savo karjerą dirigavo daugeliui kitų pagrindinių orkestrų pasaulyje. Japonijoje yra įsteigęs Saito Kinen orkestrą, pavadintą buvusio mokytojo garbei. Nuo 1992 m. Matsumoto mieste vyksta Seidžio Ozavos inicijuotas Saito Kinen muzikos festivalis.Seiji Ozawa, Encyclopaedia Britannica

Jis per savo karjerą dirbęs su įvairiais pasaulinio garso orkestrais: San Fransisko, Toronto, Bostono, Berlyno ir kt. Specializavosi šiuolaikinėje muzikoje. Laikomas vienu sėkmingiausių japonų kilmės dirigentų, buvo pelnęs Japonijos nacionalinę kultūros premiją, Grammy apdovanojimą,Seiji Ozawa, Grammy Awards garbės daktaro laipsnį jam buvo suteikęs Harvardo universitetas, Naujosios Anglijos muzikos konservatorija ir kitos aukštosios mokyklos. Vadinamas pirmuoju iš Azijos kilusiu dirigentu, pasiekusiu pripažinimą Vakaruose.Xiaojian Zhao, Edward J.W. Park. Asian Americans: An Encyclopedia of Social, Cultural, Economic, and Political History. ABC-CLIO, 2013, p. 900

 Šaltiniai 

Kategorija:Dirigentai
Kategorija:Japonijos muzikai